# Általános információk:

**Tanterv:** Építőművész Mesterképzési Szak (MA)

**Tantárgy neve: Integrált örökségvédelem**

**Tantárgy kódja:** EPM323MN

**Szemeszter:** 2

**Kreditek száma:** 4

**A heti órák elosztása:** 2/0/0

**Értékelés:** féléves jegy (f)

**Előfeltételek: -**

Tantárgy felelős: Dr. Kovács-Andor Krisztián, egyetemi docens

 Iroda: 7624 Magyarország, Pécs, Boszorkány u. 2. B-334

 E-mail: k-andor@mik.pte.hu

 Munkahelyi telefon: +36 72 503650/23811

Oktatók: Dr. Szigetvári Krisztián, műemléki referens

 Iroda: 7623 Magyarország, Pécs, József A. u. 10/B, 201

 E-mail: szikrisz@yahoo.co.uk

 Munkahelyi telefon: +36 72 795-731

Egyéb, minden félévben más, az aktuális féléves tematikához kapcsolódó

vendégelőadók (régészek, művészettörténészek, muzeológusok stb.)

Tárgyleírás

Az *Integrált örökségvédelem* alapvetően teoretikus tantárgy, amely megismerteti a hallgatókat az örökségvédelem általános elveivel, kortárs problémáival és tendenciáival. Az elméleti alapok mellett esettanulmányokon és interaktív tantárgymeneten keresztül a hallgatók megismerik az örökségvédelem gyakorlati oldalát és megtanulják az örökségvédelmet tágabb kulturális, interdiszciplináris kontextusban értelmezni. A tantárgyat alkalmanként más tudományterületről érkezett (régész, művészettörténész, stb.) vendégelőadók előadásai is színesítik.

## Oktatás célja

A tantárgy célja, hogy a hallgatók az örökségvédelem aktuális kérdéseivel, problémáival találkozzanak, megismerkedjenek és – a klasszikus tantermi előadások helyett – konkrét gyakorlati példákon és esettanulmányokon keresztül, interaktív módon, kötetlenebb előadások és beszélgetések formájában sajátítsák el az örökségvédelemmel kapcsolatos tudásanyagot. Az így elsajátított elméleti alapokon nyugvó, de gyakorlatiorientált ismeretanyag jobban hasznosítható az építészeti praxisban, mint a tisztán lexikális tudásra és elméleti oktatásra épülő ismeret-felhalmozás.

## Tantárgy tartalma

A tantárgy minden félévben más és más, az örökségvédelem témakörébe tartozó, aktuális problémával foglalkozik, mint például a rekonstruktív helyreállítások kérdése, a műemlékbemutatás és fenntartás problémái, a kulturális örökség turisztikai hasznosításának kérdésköre, stb. Az aktuális problémafelvetés és a félév konkrét témája mindig a félév kezdete előtt kerül kiválasztásra. A témához kapcsolódó vendégelőadások száma és az előadók személye is ekkor véglegesedik.

A félév három - nem egyenletes eloszlású - szakaszból áll:

1. A szemeszter bevezető, alapozó előadásokkal indul, amelyek általanosságban mutatják be az örökségvédelem rövid történetét és alapelveit, fontosabb definícióit, illetve kortárs tendenciáit. A hallgatók ezután esettanulmányokon keresztül ismerkednek meg a kortárs örökségvédelem metodikájával, megoldásaival, pozitív és negatív példákon keresztül. Ez a **szakasz zárthelyi dolgozattal** (**ZH) zárul.** (1-6. hét)
2. Ezután következik a félév aktuális témájának körüljárása vendégelőadásokon, helyszínbejárásokon és helyszíni előadásokon, interaktív beszélgetéseken és vitákon keresztül. Ezekkel egyidőben a hallgatók előzetes kutatómunkát is végeznek az aktuális témakörben, és tanulmányt készítenek 4-5 releváns példával. Ez a szakasz problémafelvetéssel, a féléves feladat meghatározásával zárul. (7-9. hét)

A **9. héten**, a kutatási szakasz zárásaként egy **tanulmányt** kell prezentálni. A tanulmányban az éppen aktuális félév tematikájához kapcsolódó 4-5 releváns példát kell bemutatni és elemezni. A példaépületek bemutatásánál nem csak képek és tervek bemutatása történik, hanem a hallgatóknak elemezniük kell az koncepciót építészeti és műemlékvédelmi szempontból. A tanulmányra külön pontot vagy jegyet nem kapnak a hallgatók, csak megfelelt-nem megfelelt értékelést, de ennek elkészítése – a féléves feladat szempontjából – mindenkinek jól felfogott érdeke. Az nem megfelelt tanulmányokat 1 hét késéssel, a következő heti órán pótolni kell!

1. A harmadik szakaszban a kutatómunkára és az előadásokra alapozva megindul egy interaktív koncepcióalkotási, problémamegoldási folyamat, amelynek folyamatos megvitatása a félév hátralevő részét kitölti. A félév összegzése és zárása, a félév végi prezentáció a 14. héten (pót prezentáció a 15. héten történik, az egyéni problémamegoldáson és annak prezentációján alapuló beszámolóra jegyet kapnak a hallgatók. (10-15. hét)

Az előadások témája, a félév menetrendje és a követelmények kiadása a tematika szerint történik, melyek a konkrét előadások anyagaival, segédletekkel egyetemben a tantárgy **Neptun Meet Street** ill. **Microsoft Teams** felületére feltöltésre kerülnek. A tantárgyhoz kapcsolódó információk ugyancsak ezeken a felületeken lesznek elérhetők.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

A félév sikeres befejezésének feltétele az aktív órai jelenlét, a **ZH** teljesítése, a **tanulmány** beadása, a beszélgetéseken, helyszíni előadásokon való **aktív részvétel**, a feladat(ok) határidőre való elkészítése, bemutatása, az alaki és formai követelmények betartása.

A tantárgy féléves jeggyel zárul. A félév zárása a 15. héten történik, a féléves munka bemutatásával és értékelésével. A féléves munka bemutatása prezentáció formájában történik. A prezentációk közös megbeszélése és értékelése után a féléves munka féléves jeggyel zárul.

## Pontrendszer

A féléves jegy két részeredményből áll össze, a 7. heti elméleti ZH eredményéből és a féléves feladat félév végi eredményéből.

A ZH értékelés pontrendszere:

18-20 jeles (5)

14-17 jó (4)

10-13 közepes (3)

6-9 elégséges (2)

1-5 elégtelen (1)

A féléves feladat értékelése:

jeles (5)

jó (4)

közepes (3)

elégséges (2)

elégtelen (1)

A féléves jegy a ZH jegy és a féléves feladat jegyének átlaga.

## Kötelező irodalom

Dr. Kovács-Andor Krisztián: Örökségvédelem (digitális egyetemi jegyzet)

Mindig az aktuális féléves témához kiadott órai jegyzetek, segédletek, kiosztott mintapéldák

## Ajánlott irodalom

Magdalena, Droste: Bauhaus 1919-1933: reform és avantgárd. Vince Kiadó, Budapest, 2008

Kovács Dániel: Art déco és modern Budapest. Kedves László Könyvműhelye, Budapest, 2022

Dr. Szabó Pál: Műemlékvédelem 1. (digitális egyetemi jegyzet)

Dr. Szabó Pál: Műemlékvédelem 2. - Műszaki műemlékvédelem (digitális egyetemi jegyzet)

Dr. Szabó László: Műemlék, műemlékvédelem, építészet. TERC kiadó, 2018. ISBN 978-6-155-44554-5

Dr. Román András (szerk.): Karták könyve – Műemlékvédelmi dokumentumok gyűjteménye, ICOMOS Magyar Nemzeti Bizottság, 2002.

*Folyóiratok:*

Műemlékvédelem folyóirat (I-LXII. lapszámai), főszerk.: Vukoszávlyev Zorán

*Hasznos linkek:*

arcanum.hu (digitalis tudománytár, könyvek, folyóiratok, cikkek)

hungaricana.hu (adatbázisok, könyv- és dokumentumtár, levéltár, térképek, tervek stb.)

mapire.hu (online térképek)

## Oktatási módszer

A tantárgy - az előadás műfaj ellenére - folyamatos kommunikáción alapszik az oktató és a hallgatók között.

Módszer:

1. elméleti előadások a részletes tantárgyi programban meghirdetett tanmenet szerint

2. vendégelőadások és interdiszciplináris ismeretek megszerzése a részletes tantárgyi programban meghirdetett féléves tanmenet szerint

3. problémafelvetés, helyszíni szemle, helyszíni előadás, interaktív beszélgetések és koncepcióalkotás a részletes tantárgyi programban meghirdetett tanmenet szerint

4. önálló kutatás, adatgyűjtés, elemzés

5. problémamegoldási készség fejlesztés

6. prezentációs készség fejlesztés

# Részletes tantárgyi program és követelmények

## Metodika és szempontrendszer:

Az integrált örökségvédelem tárgy esetében – a komplex tervezés tantárgyakhoz hasonlóan – a hallgatók problémamegoldási és -feldolgozási módszere a valóságos, az építész és műemléki szakmérnöki praxisban zajló folyamatokat modellezi, a valós projekteknél szokásos, komplex módon. Ugyanakkor leképezi az egyetemi szintű oktatás akadémiai jellegét is a kutató-elemző munka révén.

A feladatok egyéniek vagy kiscsoportosak, ugyanakkor a közös problémafelvetés, a megoldási lehetőségek, koncepciók folyamatos átbeszélése, megvitatása révén a csapatmunka erősítése is cél a félév során. A csapatmunka a közös munka itt tulajdonképpen az önálló munka közös megvitatását, értékelését jelenti.

## Program heti bontásban

|  |  |
| --- | --- |
| **1. hét** | Hétfő 16.45-18.15 |
|  | Előadás |
| Metodika | elméleti előadás |
| Február 6. | Bevezető óra, féléves tematika és feladat ismertetése.  |

|  |  |
| --- | --- |
| **2.hét** | Hétfő 16.45-18.15 |
|  | Előadás |
| Metodika | elméleti előadás |
| Február 13. | Örökségvédelmi alapfogalmak és alapelvek. A műemlékeket károsító tényezők.A nemzetközi és a magyar műemlékvédelem története. |

|  |  |
| --- | --- |
| **3.hét** | Hétfő 16.45-18.15 |
|  | Előadás |
| Metodika | elméleti előadás |
| Február 20. | Helyreállítások fajtái, esettanulmányok. pécsi vö. |

|  |  |
| --- | --- |
| **4.hét** | Hétfő 16.45-18.15 |
|  | Gyakorlat |
| Metodika | gyakorlat |
| Február 27. | kiselőadások |

|  |  |
| --- | --- |
| **5.hét** | Hétfő 16.45-18.15 |
|  | HELYSZÍNBEJÁRÁS |
| Metodika | Helyszíni előadások |
| Március 6. | Modernista és Bauhaus-épületek, tervezési helyszín megismerése |

|  |  |
| --- | --- |
| **6.hét** | Hétfő 16.45-18.15 |
|  | BESZÉLGETÉS |
| Metodika | problémafelvetés és koncepcióalkotás |
| Március 13. | Interaktív beszélgetés, konzultáció  |

|  |  |
| --- | --- |
| **7.hét** | Hétfő 16.45-18.15 |
|  | ZH |
| Metodika | zárthelyi dolgozat |
| Március 20. | elméleti tudásanyagból |

|  |  |
| --- | --- |
| **8.hét** | Hétfő 16.45-18.15 |
|  | PREZENTÁCIÓ |
| Metodika | ötlettervek |
| Március 27. | Modernista és Bauhaus-épületek |

|  |  |
| --- | --- |
| **9.hét** |  |
|  | TAVASZI SZÜNET |
| Metodika | kutatás és önálló munka |
| Április 3. |  |

|  |  |
| --- | --- |
| **10.hét** |  |
|  | HÚSVÉTHÉTFŐ |
| Metodika | kutatás és önálló munka |
| Április 10. |  |

|  |  |
| --- | --- |
| **11.hét** | Hétfő 16.45-18.15 |
|  | TANULMÁNY-PREZENTÁCIÓ |
| Metodika | konzultáció |
| Április 17. | Modernista és Bauhaus-épületek |

|  |  |
| --- | --- |
| **12.hét** | Hétfő 16.45-18.15 |
|  | Interaktív beszélgetés, konzultáció |
| Metodika | koncepció kidolgozása |
| Április 24. | Modernista és Bauhaus-épületek |

|  |  |
| --- | --- |
| **13.hét** |  |
|  | ÜNNEPNAP |
| Metodika | önálló munka, koncepció kidolgozása |
| Május 1. |  |

|  |  |
| --- | --- |
| **14.hét** | Hétfő 16.45-18.15 |
|  | PREZENTÁCIÓ |
| Metodika | tervek véglegesítése; féléves feladat bemutatása és értékelése |
| Május 8. | féléves jegy megszerzése |

|  |  |
| --- | --- |
|  | **szorgalmi időszak utolsó hete** |
| **15.hét** | Szerda 13.15-14.45  |
|  | PÓT-PREZENTÁCIÓ |
| Metodika | féléves feladat bemutatása és értékelése |
| Május 15. | féléves jegy megszerzése |

Ezen tantárgyi program részleteiben (dátum/helyszín/pontosítások) történő változtatás jogát fenntartjuk, melyről a hallgatókat minden esetben tájékoztatjuk. A félév folyamán felmerülő kérdésekkel, problémákkal a tantárgyfelelőst, valamint az intézeti koordinátort lehet keresni a szorgalmi időszakban.

Pécs, 2023.02.01.

 **dr. Szigetvári Krisztián s.k.**

műemléki referens

 oktató